असल में उत्तरी नगर निगम पैसे की तंगी के चलते सालों से इस प्रोजेक्ट पर आंखें मूंदकर बैठा है. निगम ये भी कह रहा है कि कर्मचारियों को वेतन का पैसा देना तो मुश्किल हो रहा है. इस अंडरपास निर्माण का पैसा कहां से देंगे. आपको बता दें एनडीटीवी इंडिया ने खबर दिखाई थी कि दिल्ली के पटेल नगर के पास प्रेम नगर में एक रेलवे का फाटक जहां दिन में 200 ट्रेन की आवाजाही रहती है. ट्रेन के हर थोड़ी देर में आते-जाते रहने से फाटक 3-4 घंटे में एक बार खुलता है. इसके चलते हज़ारों लोग रोज़ाना मजबूरन बंद फाटक में ही ट्रेन का ट्रैक पार करने को मजबूर होते हैं.